**И З В Е С Т У В А Њ Е**

**за изработка на нов пакет закони од областа на управувањето со посебните текови на отпад: Закон за проширена одговорност на производителот за управување со посебните текови на отпад, Закон за управување со пакување и отпад од пакување, Закон за управување со батерии и акумулатори и отпадни батерии и акумулатори, Закон за управување со електрична и електронска опрема и отпадна електрична и електронска опрема и Закон за управување со дополнителни текови на отпад во системот за проширена одговорност на производителот.**

**1. Назив на Министерството**: Министерството за животна средина и просторно планирање

Министерството за животна средина и просторно планирање започна со изработка на нови предлог текстови на Законот за управување со пакување и отпад од пакување, Законот за управување со батерии и акумулатори и отпадни батерии и акумулатори и Законот за управување со електрична и електронска опрема и отпадна електрична и електронска опрема, како и за првпат воведување на Закон за проширена одговорност на производителот за управување со посебните текови на отпад и Закон за управување со дополнителни текови на отпад во системот за проширена одговорност на производителот.

**2. Проблем:** При анализа на состојбата со управување со отпадот во Република Македонија како главни проблеми за управување со отпадот беа утврдени следните:

- Согласно со Законот за управување со пакување и отпад од пакување, Законот за управување со батерии и акумулатори и отпадни батерии и акумулатори и Законот за управување со електрична и електронска опрема и отпадна електрична и електронска опрема досега се издадени три дозволи за колективни постапувачи за отпад од пакување и четири дозволи за колективни постапувачи со електрична и електронска опрема и отпадни батерии и акумулатори. Колективните постапувачи се должни на сметка на производителите да ги реализираат законските обврски или ова е принципот на проширена одговорност на производителите. Во текот на изминатите години, при имплементацијата на системот колективен постапувач и на терен се среќаваа со меѓусебна нелојална конкуренција, а ова резултираше со делумно исполнување на националните цели за собирање и прерабтка на отпадот, пропишани соодветно во законите. Согласно со Програмата за управување со отпад од пакување на РМ, Програмата за управување со отпадна електрична и електронска опрема и Програмата за управување со отпадни батерии и акумулатори потребно е да се игзради партнерски однос помеѓу сите државни органи и правните субјекти кои поседуваат дозволи за постапување со отпадот (колективните постапувачи) и кои ја превземаат обврската за исполнување на националните цели, за количините отпад од нивните производители. Истовремено, потребно е Мнистерството за животна средина и просторно планирање /Управата за животна средина, Државниот Инспекторат за Животна средина и Државен пазарен инспекторат да ги информираат на соодветен начин единиците на локалната самоуправа и граѓаните за нивните законски обврски по однос на овие закони и да ги насочи кон приклучување во системите за постапување со отпад кои ги поставуваат колективните постапувачи. Само со ваков, интегрален и систематски пристап кон собирањето, селектирањето, транспортот и рециклирањето на отпадот од пакување, РМ може да ги исполни националните цели. Согласно ова, како едно од основните причини за промена на наведените закони се:

- недоволна прецизност на правата и обврските за производителите, како и колективните и индивидуалните постапувачи со отпад;

- делумно спроведување на економските мерки кои имаат за цел воспоставување на системот за искористување на отпадот и циркуларната економија;

- недостаток од соодветна инфраструктура за управување со отпадот,

- нарушување на принципите на еднаков пристап на услугите за постапување со отпад.

**3.** **Цел:** Главна цел на новиот предлог пакет на законите е воспоставување на ефикасен систем за управување со овие текови на отпад со кој ќе се овозможи минимизирање на негативните влијанија на управувањето со отпадот врз човековото здравје и животната средина преку поддршка на единиците на локалната самоуправа и граѓаните.за имплементирање на истото.

За исполнување на целта е потребно исполнување на следните потцели:

- обезбедување на доволно средства за целосно исполнување на начелото на одговорност на производителот. Ова ќе се постигне преку целосно применување на економските инструменти при што ќе се обезбеди минимална вредност за постапување што ќе се наплатува од колективните постапувачи, со што ќе се спречи нарушувањето на конкурентноста. Зафаќање на дел од средствата што ги собираат колективните и самостојните постапувачи кои ќе се користат за поддршка на единиците на локалната самоуправа за имплементирање на мерки кои придонесуваат во постигнување на целите за управување со отпад утврдени во законите.

- воспоставување на економски мерки кои се од клучно значење за идниот развој и долгорочната одржливост на системот за проширена одговорност на производителите, т.е. враќањето на трошоците и финансирањето на инвестициите и услугите поврзани со отпадот, воспоставување на економските и финансиските инструменти за регулирање на активностите за намалување/рециклирање на отпадот и подобрувањето на инвестициите и на ефикасноста на услугите преку конкуренција и вклучување на приватниот сектор во системот за управување со отпад,

- обезбедување на собирање на максимални количини на посебен тек на отпад и обезбедување на повторна употреба и најсовремена преработка, односно националните цели за собирање, преработка и рециклирање;

- обезбедување на еднакви услови за работа и транспарентност на колективните односно самостојните постапувачи кои управуваат со посебните текови на отпад преку утврдување на единствени правила и постапки за нивно формирање и работење.

- Намалување до најмало можно ниво на негативното влијание од текстилот, гумите, маслата и возилата, и отпаден текстил, отпадни гуми, отпадни масла и отпадни возила, врз животната средина и врз здравјето на луѓето, унапредување на стандардите за заштита на животната средина од страна на економските оператори во текот на животниот циклус на производите, а особено при собирање,третман, повторната употреба, преработката и отстранувањето, како и остварување на начелото на циркуларна економија.

**4.** **Временска рамка за изготвување на законот:**

* Мај 2019 година - почеток на подготовката на законите и подготовка на извештај за проценка на влијанието врз регулативата;
* Септември 2019 година – финализирање на прва работна верзија на текстот на нацрт законите и првата нацрт верзија на извештајот за проценка на влијанието врз регулативата;
* Октомври 2019 година – објава на известување за изработка на нов пакет закони од областа на управувањето со отпадот на Единствениот национален електронски регистар на прописи на Република Северна Македонија,
* Ноември 2019 година - објава на првата нацрт верзија на текстот на предлог измените на законите и нацрт верзија на извештајот за проценка на влијанието на регулативата на веб страната на Министерство за животна средина и просторно планирање за доставување на коментари и забелешки по истата и ЕНЕР;
* Ноември - Декември 2019 година– организирање на состаноци, јавна расправа, разгледување на доставените забелешки од страна на МЖСПП и работните групи и внесување на доставените забелешки;
* Декември 2019 година - Објава на втора нацрт верзија на текстот на предлог измените на законите на веб страната на МЖСПП и нацрт изветшајот за ПВР и
* доставување до Владата на Република Северна Македонија – декември/јануари 2019-2020 година.

Паралелно со подготовката на текстот на предлог измените на законите ќе се работи на подготовка и на извештај за процена на влијанието на регулативата.

**5. Засегнати страни:**

1. Органи на државна управа :

* Министерство за економија;
* Министерство за финансии
* Министерство за информатичко општество и администрација;
* Заменик претседател на Владата на РМ задолжен за економски прашања;
* Секретаријат за европски прашања;
* Царинска управа

1. Единици на локална самоуправа

* Општини во РМ (80 општини и градот Скопје)
* ЗЕЛС (Заедница на единици на локална самоуправа)
* Јавни комунални претпријатија на територијата на РМ
* Меѓуопштински одбори за управување со отпад

1. Стопански Комори

* Стопанска Комора на РМ
* Сојуз на Стопански комори
* Стопанска Комора на Северозападна Македонија

1. Колективни постапувачи (КП)

* КП за постапување со пакување и отпад од пакување
* КП за постапување со електрична и електронска опрема и отпад од електрична и електронска опрема
* КП за постапување со батерии и акумулатори

1. Невладини организации кои делуваат во полето на заштитата на животната средина

**6.Начин на вклучување на засегната јавност:**

* Закажана јавна презентација на новиот пакет на законодавство на 27 ноември 2019 година со невладиниот сектор,
* Jавни расправи за предлог измeните на законите 17-ти и 18-ти декември 2019 г. (со дополнителна најава и покана во јавните гласила и веб-страницата на МЖСПП) отворена за сите заинтересирани страни: Стопанска Комора на Македонија, Стопанска Комора на Северозападна Македонија и Сојуз на стопански комори на Македонија, градоначалниците и директорите на јавните комунални претпријатија, невладиниот сектор и секој заинтересиран граѓанин.
* **Состаноци со владини институции:**
* Министерство за финансии, Управа за јавни приходи
* Министерство за економија
* Министерство за локална самоуправа
* Министерство за транспорт и врски
* Регулаторна Комија за енергетика
* Царинска Управа на РСМ
* **Состаноци со бизнис заедница:**
* Колективни постапувачи: Елколект, Нула отпад, Екон електрон, OBA- IVAL Trade

Колективни постапувачи – Еуроекопак, Екопацкинг, Алпак и Пакомак

* Текстилно трговско здружение на Македонија, Текстилен кластер
* Холандска Стопанска Комора во Македонија
* МАСИТ
* Македонска Асоцијација за управување со цврст отпад

**Компании кои управуваат со посебни текови на отпад:**

Автокуќа Заковски, Скопје

SUNILENS, Скопје

ФПМ Минол, Штип

Еко тим ,Скопје

Екоцентар 97, Скопје

Екоциркон, Скопје

Ф-групација, Скопје

Гринтех, Скопје

Акрон, Скопје

Раде Кончар, Скопје

Депонија Дине, Велес

Центар за рециклажа, Скопје

Отпад, Охрид

Ревестиа, Прилеп

* Ќе бидат прикачени предлог законите на ЕНЕР и владината платформа за дискусија со цел информирање и отворање на форум за забелешки со пошироката јавност.

1. **Електронска адреса каде засегнатите страни ќе можат да ја преземат електронската верзија на предлог измените на законот и нацрт Извештајот за ПВР:**

[www.ener.gov.mk](http://www.ener.gov.mk)

[www.moepp.gov.mk](http://www.moepp.gov.mk)

1. **Адреса и/или електронска адреса каде ќе можат да се достават мислењата, забелешките и сугестиите:**

[infoeko@moepp.gov.mk](mailto:ivana.toceva@gmail.com)

1. **Одговорно лице за контакт во министерството:**

Ана Каранфилова Мазневска, раководител на Сектор за управување со отпад

email: [A.Karanfilova@moepp.gov.mk](mailto:A.Karanfilova@moepp.gov.mk)